CELEX: 62015TN0149
Language: el
Date: 2015-03-26 00:00:00
Title: Υπόθεση T-149/15: Προσφυγή της 26ης Μαρτίου 2015 — Ben Ali κατά Συμβουλίου

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/27
            
         Προσφυγή της 26ης Μαρτίου 2015 — Ben Ali κατά Συμβουλίου
   (Υπόθεση T-149/15)
   (2015/C 262/37)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Sirine (Cyrine) Bent Zine El Abidine Ben Haj Hamda Ben Ali (Τύνιδα, Τυνησία) (εκπρόσωπος: S. Maktouf, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει την απόφαση 2011/72/ΚΕΠΠΑ του Συμβουλίου, της 31ης Ιανουαρίου 2011, για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ L 28, σ. 62) και τον κανονισμό (EΕ) 101/2011 του Συμβουλίου, της 4ης Φεβρουαρίου 2011, για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ L 31, σ. 1) όπως ανανεώθηκαν (1) και τροποποιήθηκαν (2) περιοδικά (στο εξής: προσβαλλόμενες πράξεις), καθόσον περιλαμβάνουν την προσφεύγουσα·
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει πέντε λόγους ακυρώσεως.
   Ο πρώτος λόγος ακυρώσεως αντλείται από πρόδηλη πλάνη εκτιμήσεως. Η προσφεύγουσα υποστηρίζει ότι, δεδομένων των πολιτικών αλλαγών που συντελέστηκαν στην Τυνησία, η αιτιολόγηση των κυρώσεων δεν είναι πλέον βάσιμη.
   Ο δεύτερος λόγος ακυρώσεως αντλείται από πρόδηλη πλάνη εκτιμήσεως, εφόσον η εθνική ποινική διαδικασία κατά της προσφεύγουσας διεξάγεται με παρελκυστικό τρόπο και, συνεπώς, δεν μπορεί να γίνει δεκτό ότι η προσφεύγουσα βρίσκεται υπό «ουσιαστική» έρευνα για παραβιάσεις που δικαιολογούν την επιβολή των κυρώσεων.
   Ο τρίτος λόγος ακυρώσεως αντλείται από ανεπαρκή αιτιολόγηση, καθόσον οι λόγοι, τους οποίους επικαλείται το Συμβούλιο για την καταχώριση της προσφεύγουσας στον κατάλογο, απλώς επαναλαμβάνουν την αιτιολόγηση των κυρώσεων.
   Ο τέταρτος λόγος ακυρώσεως αντλείται από παραβίαση των θεμελιωδών δικαιωμάτων της προσφεύγουσα, καθόσον της επιβλήθηκαν αυθαίρετα μέτρα που σκοπό έχουν να διευκολύνουν τη μελλοντική κατάσχεση στοιχείων του ενεργητικού της. Συνεπώς, η προσφεύγουσα επικαλείται παραβίαση του δικαιώματός της ιδιοκτησίας, καθώς και του τεκμηρίου αθωότητας της.
   Ο πέμπτος λόγος ακυρώσεως αντλείται από πρόδηλη πλάνη εκτιμήσεως, καθόσον η επιχειρηματολογία του Συμβουλίου και οι προβαλλόμενες προς στήριξη της εν λόγω επιχειρηματολογίας εθνικές διατάξεις δεν είναι σύμφωνες με την αιτιολογία των κυρώσεων.
   
      (1)  Απόφαση 2012/50/ΚΕΠΠΑ του Συμβουλίου, της 27ης Ιανουαρίου 2012, για τροποποίηση της αποφάσεως 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ L 27, σ. 11) και απόφαση 2013/72/ΚΕΠΠΑ του Συμβουλίου, της 31ης Ιανουαρίου 2013, για τροποποίηση της αποφάσεως 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ L 32, σ. 20).
   
      (2)  Απόφαση 2014/49/ΚΕΠΠΑ του Συμβουλίου, της 30ής Ιανουαρίου 2014, για την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ L 28, σ. 38) και εκτελεστικός κανονισμός (ΕΕ) 81/2014 του Συμβουλίου, της 30ής Ιανουαρίου 2014, περί εφαρμογής του κανονισμού (ΕΕ) 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία (ΕΕ L 28, σ. 2).